ਅੰਕਲ ਵਾਨਿਆ
ਅੰਕਲ ਵਾਨਿਆ (ਰੂਸੀ: Дядя Ваня – ਦਯਾਦਿਆ ਵਾਨਿਆ, ਸ਼ਾਬਦਿਕ ਅਰਥ ਅੰਕਲ ਜਾਨੀ) ਰੂਸੀ ਲੇਖਕ ਐਂਤਨ ਚੈਖਵ ਦਾ ਲਿਖਿਆ ਨਾਟਕ ਹੈ। ਇਹ 1897 ਵਿੱਚ ਛਪਿਆ ਸੀ ਅਤੇ 1899 ਵਿੱਚ ਮਾਸਕੋ ਆਰਟ ਥੀਏਟਰ ਵਿਖੇ ਕੋਂਸਸਤਾਂਤਿਨ ਸਤਾਨਿਸਲਾਵਸਕੀ ਦੇ ਨਿਰਦੇਸ਼ਨ ਤਹਿਤ ਇਹਦੀ ਪਹਿਲੀ ਮੰਚ ਪੇਸ਼ਕਾਰੀ ਦਿੱਤੀ ਗਈ ਸੀ। ਨਾਟਕ ਵਿੱਚ ਇੱਕ ਬਜ਼ੁਰਗ ਪ੍ਰੋਫੈਸਰ ਅਤੇ ਉਸ ਦੀ ਚਮਕ ਦਮਕ ਵਾਲੀ, ਉਸ ਨਾਲੋਂ ਖਾਸੀ ਘੱਟ ਉਮਰ ਦੀ ਦੂਜੀ ਪਤਨੀ, ਯੇਲੇਨਾ, ਉਹਨਾਂ ਦੀ ਸ਼ਹਿਰੀ ਜੀਵਨ ਸ਼ੈਲੀ ਦਾ ਅਧਾਰ, ਦਿਹਾਤੀ ਐਸਟੇਟ ਦਾ ਦੌਰਾ ਦਿਖਾਇਆ ਗਿਆ ਹੈ। ਦੋ ਦੋਸਤ, ਵਾਨਿਆ, ਜੋ ਦੇਰ ਤੋਂ ਪ੍ਰੋਫੈਸਰ ਦੀ ਐਸਟੇਟ ਦਾ ਪ੍ਰਬੰਧਕ ਅਤੇ ਉਹਦੀ ਪਹਿਲੀ ਪਤਨੀ ਦਾ ਭਰਾ ਅਤੇ ਸਥਾਨਕ ਡਾਕਟਰ, ਅਸਤ੍ਰੋਵ ਦੋਨੋਂ ਯੇਲੇਨਾ ਦੇ ਜਾਦੂ ਅਧੀਨ ਆ ਜਾਂਦੇ ਹਨ।